ST 1922 Radwor – SJ Chrósćicy 1981 II 3:0 (0:0)
Zestawa domjacych: Grenzemann – Reineke, Jendrewski, Šěrak, Paška, Glücklich (78. Šnajder), Johannes Wjacławk (63. Wjeńka 63.), Pječak (60. Jakub Wjacławk), Nuk, Wróbl (87. Hetaš), Schulze
zestawa hosći: Škoda – Michał Dónat, Sćapan (Liznar 56.), Žur, Mark (87. Čornak), Bětnar, Šołta (87. Herrmann), Józef Donat, Dehn, Domaška, Wornar (76. Bosćij Donat)
Po dołhej přestawce startowaše zaso hrajna doba we wokrjesnej lize. Hnydom prěni hrajny dźeń steješe na hrajnym planje Zapadołužiskeho koparskeho zwjazka serbski derby Radworskeho prěnjeho mustwa přećiwo druhemu zastupnistwu SJ Chrósćicy. Něhdźe 200 přihladowarjow bě při rjanym słónčnym wjedrje do Radworskeho sportoweho centruma přichwatało. Dotal dobra ofensiwa hosćićela lubješe napjatu hru z tójšto wrotami. Dobyć pak chcyštej partiju wězo wobě mustwje. Chróšćenjo, dokelž bě to serbski derby, a Radworscy, dokelž by postup do wokrjesneje wyšeje ligi w 100. lěće wobstaća Sportoweho towarstwa 1922 Radwor něšto cyle wosebite było.
lim_Latn szl_Latn cat_Latn szl_Latn